CELEX: 62021TN0603
Language: et
Date: 2021-09-14 00:00:00
Title: Kohtuasi T-603/21: 14. septembril 2021. aastal esitatud hagi – WO versus Euroopa Prokuratuur

20.12.2021   
            
            
               ET
            
            
               Euroopa Liidu Teataja
            
            
               C 513/29
            
         
      14. septembril 2021. aastal esitatud hagi – WO versus Euroopa Prokuratuur
      (Kohtuasi T-603/21)
      (2021/C 513/44)
      Kohtumenetluse keel: inglise
      
         Pooled
      
      
         Hageja: WO (esindaja: advokaat V. Vitkovskis)
      
         Kostja: Euroopa Prokuratuur
      
         Nõuded
      
      Hageja palub Üldkohtul:
      
                  —
               
               
                  ELTL artikli 270 alusel tühistada Euroopa Prokuratuuri kolleegiumi põhjendamatu ja õigusvastane otsus 028/2021 hageja kandidatuuri tagasilükkamise kohta Euroopa delegaatprokuröri ametikohale;
               
            
                  —
               
               
                  mõista Euroopa Prokuratuurilt hageja kasuks välja hüvitis tema isikuandmete kaitse rikkumise eest; ebaõiglase ametisse nimetamise menetluse eest ning õigusvastase otsuse eest, millega jäeti kõrvale tema kandidatuur Euroopa delegaatprokuröri ametikohale.
               
            
         Väited ja peamised argumendid
      
      Hagi põhjenduseks esitab hageja üheksa väidet.
      
                  1.
               
               
                  Esimene väide, et vaidlusalune otsus rajaneb ainult oletustel ja et sellel puudub nõuetekohane põhistus.
               
            
                  2.
               
               
                  Teine väide, et vaidlusalune otsus sisaldab hageja kohta valeinfot.
               
            
                  3.
               
               
                  Kolmas väide, et vaidlustatud otsus põhineb hageja kohta õigusvastaselt saadud isikuandmetel.
               
            
                  4.
               
               
                  Neljas väide, et Euroopa Prokuratuur on pannud toime rikkumise seoses hageja isikuandmetega, sh seoses otsuses sisalduva teatava teabega.
               
            
                  5.
               
               
                  Viies väide, et vaidlusalune otsus on seotud hagejale rohkem kui 15 aastat tagasi määratud distsiplinaarkaristusega ja põhineb sellel. Euroopa Liidus puudub õigussüsteem ja/või õigusakt, mis lubaks käsitada haldusrikkumist/distsiplinaarrikkumist asjassepuutuvana pärast seda, kui sellest on 15 aastat mööda läinud.
               
            
                  6.
               
               
                  Kuues väide, mille kohaselt ühtegi hageja argumentidest ei võetud arvesse. Need jäeti tähelepanuta.
               
            
                  7.
               
               
                  Seitsmes väide, et ametisse nimetamise menetlust rikuti seeläbi, et hageja suhtes kohaldati lisakriteeriume ja et teda hinnati võrreldes muude kandidaatidega pikema perioodi alusel. Seega rikuti kõigi kandidaatide võrdse kohtlemise põhimõtet.
               
            
                  8.
               
               
                  Kaheksas väide, et hageja suhtes kohaldati tema kandidatuuri tagasilükkamise kontekstis õigusakti, mida ei ole olemas.
               
            
                  9.
               
               
                  Üheksas väide, et Euroopa Prokuratuur rikkus samuti liikmesriikide ja EL institutsioonide vahelise lojaalse koostöö põhimõtet. Puudutatud isiku Euroopa delegaatprokuröri kandidaadiks nimetanud liikmesriigi institutsiooni arvamus jäeti tähelepanuta. Lisaks hindas Euroopa Prokuratuur hageja väitel tema sobivuse kriteeriumid nõuetele mittevastavalt ümber.